
P r i j e d l o g 

VLADA REPUBLIKE HRVATSKE

[bookmark: OLE_LINK1][bookmark: OLE_LINK2]	Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. točkom 1. Zakona o izvršavanju Državnog proračuna Republike Hrvatske za 2026. godinu („Narodne novine“, broj 152/25.) Vlada Republike Hrvatske je na sjednici održanoj _________ donijela


ODLUKU

o davanju prethodne suglasnosti za preuzimanje obveza od 2027. do 2032. godine za opremanje dodatnim sposobnostima detekcije i samozaštite za višenamjenski borbeni avion Rafale

I.
		Daje se prethodna suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2027. do 2032. godine za opremanje dodatnim sposobnostima detekcije i samozaštite za višenamjenski borbeni avion Rafale u ukupnom iznosu od 88.471.727,42 eura, po godinama i iznosima kako slijedi:

Godina						              Iznos
		2027.						54.661.892,76 eura
		2028.						  3.666.540,11 eura
		2029.					          	  9.618.774,14 eura
		2030.						17.571.081,80 eura
		2031.						  2.474.697,08 eura
		2032.					          	     478.741,53 eura.

II.
		Plaćanja koja proizlaze iz točke I. ove Odluke Ministarstvo obrane dužno je kao obvezu uključiti u financijski plan u godini u kojoj obveza dospijeva.

III.
		
		Ova Odluka stupa na snagu danom donošenja.

P R E D S J E D N I K

mr.sc. Andrej Plenković

KLASA:
URBROJ:

Zagreb,

Obrazloženje

	U točki I.	 daje se prethodna suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2027. do 2032. godine za opremanje dodatnim sposobnostima detekcije i samozaštite za višenamjenski borbeni avion Rafale u ukupnom iznosu od 88.471.727,42 eura, od čega u 2027. godini 54.661.892,76 eura, u 2028. godini 3.666.540,11 eura, u 2029. godini 9.618.774,14 eura, u 2030. godini 17.571.081,80 eura, u 2031. godini 2.474.697,08 eura i u 2032. godini 478.741,53 eura.
	Ministarstvo obrane ima potrebu za nastavkom sustavnog ulaganja u daljnji razvoj sposobnosti višenamjenskog borbenog aviona Rafale. Oružane snage Republike Hrvatske iskazale su potrebu za opremanje višenamjenskog borbenog aviona Rafale dodatnim sposobnostima detekcije i samozaštite. Za opremanje dodatnim sposobnostima detekcije i samozaštite za višenamjenski borbeni avion Rafale dobiveno je mišljenje Odbora za obranu Hrvatskog sabora.
	Opremanje dodatnim sposobnostima detekcije i samozaštite provest će se u suradnji s tvrtkom Dassault Aviation iz Francuske Republike. Tvrtka Dassault Aviation kao originalni proizvođač aviona i predstavnik tvrtki koje proizvode komponente aviona je gospodarski subjekt koji može osigurati opremanje aviona Rafale potrebnim sustavima za dodatne sposobnosti detekcije i samozaštite.
	Ukupne obveze Ministarstva obrane za opremanje dodatnim sposobnostima detekcije i samozaštite za višenamjenski borbeni avion Rafale iznose 112.224.015,92 eura, od čega: u 2026. godini 23.752.288,50 eura, u 2027. godini 54.661.892,76 eura, u 2028. godini 3.666.540,11 eura, u 2029. godini 9.618.774,14 eura, u 2030. godini 17.571.081,80 eura, u 2031. godini 2.474.697,08 eura i u 2032. godini 478.741,53 eura.
	Potrebna sredstva za 2026., 2027. i 2028. godinu osigurana su u Državnom proračunu Republike Hrvatske za 2026. i projekcijama za 2027. i 2028. godinu na razdjelu i glavi Ministarstva obrane, u programu 2510 Opremanje i modernizacija, aktivnosti A545042 Opremanje materijalno tehničkim sredstvima, izvoru financiranja 11 Opći prihodi i primici, na računu 42 Rashodi za nabavu proizvedene dugotrajne imovine. Potrebna sredstva za razdoblje od 2029. do 2032. godine prioritetno će se osigurati prilikom izrade državnog proračuna za navedene godine, u okviru limita koji će Ministarstvu obrane biti dodijeljeni za pojedinu godinu.
U točki II. 	određuje se da je Ministarstvo obrane dužno plaćanja koja proizlaze iz točke I. ove Odluke kao obvezu uključiti u financijski plan u godini u kojoj obveza dospijeva.
U točki III. 	određuje se stupanje na snagu ove Odluke.

